APSTIPRINĀTS

 ar Nacionālā kino centra vadītājas

08.01.2021. rīkojumu Nr.5

**2021. gada** **valsts budžeta līdzfinansējuma konkurss**

**ārvalstu filmu uzņemšanai Latvijā**

**NOLIKUMS**

1. **Vispārīgie jautājumi**
	1. Nolikums nosaka Nacionālā kino centra (turpmāk – Kino centrs) rīkotā 2021. gada valsts budžeta līdzfinansējuma konkursa ārvalstu filmu uzņemšanai (turpmāk – ražošanai) Latvijā (turpmāk – konkurss) norises un publiskā finansējuma piešķiršanas kārtību. Konkurss tiek rīkots, ievērojot Filmu likumu, Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Regula)  un Ministru kabineta 2013. gada 26. marta noteikumos Nr.163 “Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” (turpmāk – Noteikumi) noteikto kārtību.
	2. Konkursa mērķis ir piesaistīt ārvalstu finansējumu Latvijas filmu nozarei un citām nozarēm, **atbalstot ārvalstu filmu, t.sk. spēlfilmu, animācijas un dokumentālo filmu, kā arī televīzijas filmu, ražošanu Latvijā, kuru plānots uzsākt līdz 2021. gada 1. novembrim** (galējais filmas ražošanas pārskata iesniegšanas termiņš 2021. gada līdzfinansējuma saņemšanai ir 2021. gada 15. novembris).
	3. Ārvalstu filma šī nolikuma izpratnē ir filmas projekts, kas daļēji vai pilnībā tiek īstenots Latvijas teritorijā un kuru kā pakalpojumu (vai kā kopražojumu) realizē normatīvajos aktos noteiktajā kārtībā Kino centrā reģistrēts Latvijas filmu producents.
	4. Konkursa kopējo finansējumu veido Kino centra plānotais 2021. gada valsts budžeta finansējums **1 158 013 *euro*** (viens miljons simts piecdesmit astoņi tūkstoši trīspadsmit euro) apmērā. Konkursa finansējums var tikt palielināts:
		1. ja tiek piešķirts no attiecīgā gada valsts budžetā papildu līdzfinansējums ārvalstu filmu uzņemšanai Latvijā;
		2. ja ar kādu no atbalstīto projektu iesniedzējiem noteiktajā termiņā neparaksta līdzfinansējuma līgumu;
		3. ja šī konkursa norises laikā Kino centrs konstatē, ka kāds no 2021. gada konkursā valsts budžeta līdzfinansējumam ārvalstu filmu uzņemšanai Latvijā līdz šim atbalstītajiem projektiem netiks īstenots, vai netiks īstenots sākotnēji plānotajā apmērā, un tam nebūs nepieciešams tam noteiktais maksimāli iespējamais līdzfinansējuma apmērs.
	5. Līdzfinansējuma apmērs, ko var piešķirt viena projekta īstenošanai, nav ierobežots (nevar pārsniegt konkursā pieejamo finansējumu).
	6. Iepazīties ar konkursa nolikumu var Kino centra mājaslapā **www.nkc.gov.lv** vai Kino centrā – Rīgā, Peitavas ielā 10 (tālr. 67358878).
	7. **Līdzfinansējumu var apvienot ar cita veida publisko finansējumu filmas projektam** (tai skaitā Kino centra un Valsts kultūrkapitāla piešķirto finansējumu filmu nozares projektu īstenošanai, kā arī Rīgas pilsētas pašvaldības līdzfinansējuma programmas „Rīgas filmu fonds” ietvaros piešķirto līdzfinansējumu), **ja kopējais publiskais finansējums filmas projektam nepārsniedz 50% no filmas projekta kopējām attiecināmajām izmaksām Latvijā**.
2. **Līdzfinansējuma piešķiršanas nosacījumi**
3. Projektu konkursam var iesniegt sīkie (mikro), mazie, vidējie un lielie komersanti atbilstoši Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014), 2. panta 24. punktam un 1. pielikumam, kuri normatīvajos aktos noteiktajā kārtībā ir reģistrēti kā filmu producenti un ir noslēguši līgumu par nodomu uzņemt filmu Latvijā ar Latvijas filmu producentu reģistrā un Latvijas komercreģistrā reģistrētu filmu producentu.
4. Uz finansējumu nevar pretendēt, ja:
	1. projekta iesniedzējs atbilst grūtībās nonākuša komersanta pazīmēm, kas noteiktas Noteikumu 5.1. apakšpunktā;
	2. projekta iesniedzējam un/vai ārvalsts producentam projekta iesniegšanas dienā ir nodokļu parādi un/vai valsts sociālās apdrošināšanas obligāto iemaksu parādi;
	3. uz projekta iesniedzēju attiecas neizpildīts līdzekļu atgūšanas rīkojums saskaņā ar iepriekšēju Eiropas Komisijas lēmumu;
	4. projekta iesniedzējs nav izpildījis saistības, kas izriet no iepriekš ar Kino centru noslēgtajiem finansēšanas līgumiem;
	5. vairāk nekā 25% projekta iesniedzēja pamatkapitāla vai balsstiesību pieder valstij, pašvaldībai vai valsts vai pašvaldību kapitālsabiedrībām;
	6. projekta iesniedzējs vai ārvalsts producents uz konkursa projekta iesniegšanas dienu ir beidzis attiecīgās filmas uzņemšanu.
5. Atbilstoši Regulas 6. panta 2. punktam Kino centrs pārbauda atbalsta stimulējošo ietekmi. Ja projekta īstenošanas darbi ir uzsākti pirms atbalsta pieteikuma iesniegšanas atbalsta sniedzējam, tad visas projekta izmaksas kopumā ir neattiecināmas. Projektu drīkst uzsākt īstenot, kad visas atbalstu piešķirošās institūcijas ir pieņēmušas lēmumus par atbalsta piešķiršanu.
6. Līdzfinansējumu var piešķirt saskaņā ar Regulas 54. pantu, nepārsniedzot tajā norādītās robežvērtības un ievērojot Regulā noteikto atbalsta programmas vidējo gada budžetu, kā arī, ja projekts atbilst visiem šiem nosacījumiem:
	1. filma pilnībā vai daļēji tiek ražota Latvijā;
	2. filmas uzņemšanā tiek izmantoti tādu fizisko vai juridisko personu pakalpojumi, kas ir reģistrētas Latvijā;
	3. kopējās filmas projekta izmaksas spēlfilmām un animācijas filmām sasniedz vismaz 711 436 *euro*, bet dokumentālajām filmām – vismaz 142 287 *euro*;
	4. projekta iesniegšanas dienā ārvalsts producentam pieejamais finansējums saskaņā ar finansēšanas plānu ir vismaz 50% no kopējām filmas uzņemšanas izmaksām un ir iesniegti finansējumu apstiprinoši dokumenti.
7. Līdzfinansējumu nepiešķir pornogrāfisku filmu projektiem un tādu filmu projektiem, kas sludina reliģisko un rasu naidu, nepamatoti atspoguļo vardarbību vai satur cilvēka cieņu pazemojošu propagandu, vai izrāda necieņu pret Latvijas nacionālajām vērtībām vai Latvijas simboliem.

**III. Projekta sagatavošana un iesniegšana**

1. **Projektu iesniegšanas termiņš ir atvērts no konkursa izsludināšanas dienas līdz 2021. gada 30. septembrim.**
2. **Projekta noformējums:**
	1. Projektu sagatavo datorrakstā latviešu valodā.
	2. Filmas scenāriju var iesniegt latviešu, angļu vai krievu valodā.
	3. Ja kāds no projekta sastāvā esošajiem dokumentiem ir svešvalodā, tam jāpievieno projekta iesniedzēja atbildīgās amatpersonas apliecināts (uzraksts “Tulkojums pareizs”, datums, paraksts un paraksta atšifrējums) tulkojums latviešu valodā vai rakstisks kopsavilkums - pārskats par dokumenta saturu. Šis nosacījums neattiecās uz Filmas scenāriju saskaņā ar Nolikuma 13.2. punktā noteikto.
	4. Projekta dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
3. Projektu noteiktā termiņā iesniedz vienā no šādiem veidiem:
	1. **elektroniska dokumenta formā** atbilstoši normatīvajiem aktiem par elektronisko dokumentu noformēšanu (dokumentam jābūt parakstītam ar drošu elektronisko parakstu), kas tiek nosūtīts uz e-pasta adresi **nkc@nkc.gov.lv**;
	2. **papīra formā 1 (vienā) eksemplārā**, kuru iesniedz personīgi Kino centrā Rīgā, Peitavas ielā 10 (tālr. 67358878) darba laikā (plkst.9.00-17:00) vai nosūta pa pastu uz minēto Kino centra adresi. Ja iesniedzējs nosūta projektu pa pastu, tas nodrošina projekta saņemšanu līdz nolikuma 12.punktā noteiktajam termiņam. Pēc norādītā termiņa pa pastu saņemtos piedāvājumus nepieņem un neatvērtus nosūta atpakaļ. Iesniedzot projektu papīra formā, tā lapām jābūt cauršūtām un sanumurētām. Projekta pieteikums konkursam noteiktajos termiņos jānosūta **arī elektroniski** (PDF formātā, vēlams vienā failā) uz atbalsts@nkc.gov.lv, e-pastā obligāti norādot iesniedzēju un projekta nosaukumu.
4. Projekta saturs/ iesniedzamie dokumenti:
	1. aizpildīta un projekta iesniedzēja amatpersonas (vai īpaši tam pilnvarotas personas – tādā gadījumā jāiesniedz pilnvaras oriģināls vai apliecināta kopija) parakstīta projekta iesnieguma veidlapa (nolikuma 1.pielikums);
	2. nolikuma 2.pielikumā norādītie iesniedzamie dokumenti.
5. Neatkarīgi no konkursa rezultātiem Kino centrs uzglabā elektroniska dokumenta formā iesniegto projektu, kā arī papīra formā iesniegtā projekta eksemplāru. Konkursā neatbalstīta projekta gadījumā eksemplārs tiek uzglabāts 5 (piecus) gadus no projekta iesniegšanas datuma.

**IV. Personas datu apstrāde**

1. Personas datu apstrādes mērķis ir datu apstrāde publiskā finansējuma piešķiršanai un tā izlietojuma uzraudzībai.
2. Personas datu veidi noteikti šajā nolikumā un Noteikumos.
3. Kino centrs veic projekta dokumentos iekļauto personas datu apstrādi, lai izpildītu uz pārzini attiecināmu juridisku pienākumu. Normatīvo aktu pamatojums: Vispārīgā datu aizsardzības regulas 6.p. 1.d. "c", Filmu likuma 8. pants, Ministru kabineta 2013. gada 26. marta noteikumi Nr.163 “Valsts budžeta līdzfinansējuma piešķiršanas kārtība ārvalstu filmu uzņemšanai Latvijā”.
4. Kino centrs personas datu uzglabā, kamēr pastāv juridisks pienākums projekta dokumentus un tā saturā esošos personas datus glabāt saskaņā ar normatīvajiem aktiem.
5. Kino centrs nodrošina visu normatīvo aktu prasību ievērošanu darbā ar personas datiem tai skaitā, bet ne tikai pienācīgu uzglabāšanu, atbilstošus drošības pasākumus, lai nepieļautu nesankcionētu piekļuvi datiem. Personu datu apstrādātāji apstrādā personas datus savu amata pienākumu ietvaros tikai tiešo pienākumu izpildei, ievērojot Kino centra iekšējos dokumentos noteiktos personas datu apstrādes pamatprincipus un konfidencialitātes prasības.
6. Personas datu subjektiem ir tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē - Datu valsts inspekcijā (www.dvi.gov.lv).

**V. Projektu vērtēšana**

1. Iesniegtos projektus vērtē Kino centrs un Kino centra izveidota ekspertu komisija (turpmāk – Komisija), kas darbojas saskaņā ar Kino centra apstiprinātu nolikumu. Komisijai ir tiesības projektu vērtēšanā pieaicināt speciālistus ar padomdevēja tiesībām, kuriem ir zināšanas vai darba iemaņas filmu nozarē un kuri nepārstāv projektu iesniedzēju intereses.
2. **Projektu izvērtēšana notiek reizi kalendārajā mēnesī pēc 1.datuma par iepriekšējā mēnesī iesniegtajiem projektiem.**
3. Kino centrs 20 dienu laikā pēc katra mēneša 1.datuma veic iesniegto projektu un projektu iesniedzēju vērtēšanu atbilstoši nolikuma 3.pielikumā norādītajiem administratīvās atbilstības vērtēšanas kritērijiem, lai pārbaudītu, vai projektu iesniedzēji un projekti atbilst noteiktajām prasībām un ir virzāmi tālākai izvērtēšanai:
	1. ja projekts vai projekta iesniedzējs neatbilst vismaz vienam no nolikuma 3.pielikumā minētajiem projekta iesniedzēja atbilstības kritērijiem vai vismaz vienam no nolikuma 3.pielikuma 2.1., 2.2. vai 2.5.apakšpunktā minētajiem projekta atbilstības kritērijiem, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu noslēgt līdzfinansējuma līgumu;
	2. ja projekts neatbilst 3.pielikuma 2.3. vai 2.4.apakšpunktā minētajiem projekta atbilstības kritērijiem, Kino centrs vienu reizi rakstiski pieprasa projekta iesniedzējam 10 (desmit) darbadienu laikā precizēt projektu vai iesniegt papildu informāciju. Pieprasījumu nosūta pa pastu vai uz projekta iesniedzēja norādīto e-pasta adresi. Pēc pieprasītās informācijas saņemšanas Kino centrs projektu vērtē atkārtoti atbilstoši administratīvās atbilstības vērtēšanas kritērijiem. Ja pēc atkārtotas vērtēšanas projekts neatbilst nolikuma 3.pielikuma 2.3. vai 2.4.apakšpunktā minētajiem projekta atbilstības kritērijiem vai projekta iesniedzējs 10 (desmit) darbadienu laikā pēc Kino centra pieprasījuma nosūtīšanas nepieciešamo papildu informāciju neiesniedz, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu noslēgt līdzfinansējuma līgumu.
4. Ja projekta iesniedzējs un projekts atbilst visiem administratīvās atbilstības vērtēšanas kritērijiem, projektu turpina izvērtēt Komisija atbilstoši nolikuma 4.pielikumā minētajiem projekta vērtēšanas kritērijiem, lai izvērtētu projekta kvalitāti saistībā ar konkursa mērķi.
5. Komisija izvērtē projektu atbilstību konkursa nolikuma 4. pielikumā minētajiem kritērijiem un sniedz centra vadītājam atzinumu par līdzfinansējuma līguma noslēgšanu, norādot ieteicamo projekta līdzfinansējuma apmēru, vai par projekta iekļaušanu projektu iesniegumu rezerves sarakstā, norādot ieteicamo projekta līdzfinansējuma apmēru, vai par atteikumu noslēgt līdzfinansējuma līgumu, ievērojot Eiropas Komisijas regulas Nr. 651/2014 54. panta 9. punktu. Sniedzot atzinumu par līdzfinansējuma līguma noslēgšanu, Komisija ņem vērā nolikuma 6.punktā minēto nosacījumu par pieļaujamo publiskā finansējuma intensitāti filmas projektam, nepieciešamības gadījumā attiecīgi samazinot projektam piešķiramā līdzfinansējuma apmēru.
6. Ievērojot Komisijas sniegto atzinumu, Kino centra vadītājs 2 (divu) darbdienu laikā pēc Komisijas vērtējuma saņemšanas pieņem lēmumu par līdzfinansējuma līguma noslēgšanu vai par projekta iekļaušanu projektu iesniegumu rezerves sarakstā, vai par atteikumu noslēgt līdzfinansējuma līgumu. Par līdzfinansējuma piešķiršanas brīdi uzskatāms datums, kad tiek pieņemts lēmums par līdzfinansējuma piešķiršanu projekta atbalstīšanai. Tiesības noslēgt līdzfinansējuma līgumu (kamēr ir pietiekams projektu konkursam paredzētais līdzfinansējums) piešķir to projektu īstenošanai, kuri ieguvuši augstāku vērtējumu atbilstoši konkursa nolikuma 4. pielikumā minētajiem kritērijiem. Projekti, kas tiek noraidīti nepietiekama projektu konkursam paredzētā līdzfinansējuma dēļ, tiek iekļauti projektu iesniegumu rezerves sarakstā, sarindojot projektu iesniegumus prioritārā secībā atbilstoši iegūtajam punktu skaitam.
7. Projekta līdzfinansējuma apmērs ir 20 % no līdzfinansējuma līgumā norādīto attiecināmo izdevumu kopsummas. Ja projekta īstenošanas rezultātā tiek prognozēts nodokļu ieņēmumu palielinājums valsts budžetā virs 20 % no līdzfinansējuma līgumā norādīto attiecināmo izdevumu kopsummas un projekta iesniedzējs projektā to ir pamatojis, tad līdzfinansējuma apmēru var palielināt līdz 30 % no līdzfinansējuma līgumā norādīto attiecināmo izdevumu kopsummas atbilstoši prognozētajam nodokļu ieņēmumu palielinājumam valsts budžetā.
8. Kino centra vadītājs, saskaņā ar Komisijas sniegto atzinumu, kā arī, ievērojot projektu iesniegumu rezerves sarakstā noteikto secību, mēneša laikā no finansējuma pieejamības dienas, pieņem lēmumu par līdzfinansējuma līguma noslēgšanu ar projekta iesniedzēju par projektu iesniegumu rezerves sarakstā iekļautā projekta līdzfinansēšanu (kamēr ir pietiekams projektu konkursam paredzētais līdzfinansējums):
	1. no finanšu līdzekļiem, kas netiek izmantoti, ja noteiktajā termiņā netiek parakstīts līgums par projekta īstenošanu ar kādu no līdzfinansējuma saņēmējiem;
	2. no finanšu līdzekļiem, kas netiek izmantoti, ja kāds no līdzfinansējuma saņēmējiem neapgūst līgumā noteikto maksimāli iespējamo līdzfinansējumu;
	3. no attiecīgajā gadā valsts budžetā piešķirtā papildu līdzfinansējuma ārvalstu filmu uzņemšanai Latvijā (ja tāds tiek piešķirts).
9. Kino centra vadītāja lēmumi tiek paziņoti projektu iesniedzējiem. Paziņojumu par konkursa rezultātiem publicē Kino centra mājaslapā [www.nkc.gov.lv](http://www.nkc.gov.lv)**.**
10. Gadījumā, ja konkursa finansējums tiek sadalīts vēl pirms šī nolikuma 12.punktā norādītā projektu iesniegšanas beigu termiņa (2021. gada 30. septembris), Kino centrs savā mājaslapā [www.nkc.gov.lv](http://www.nkc.gov.lv) publicē paziņojumu par to, ka konkursā pieejamais finansējums sadalīts un turpmāk iesniegtie projektu pieteikumi atbalsta gadījumā tiks iekļauti rezerves sarakstā.

**VI. Līdzfinansējuma līguma noslēgšana**

1. Divu mēnešu laikā pēc lēmuma pieņemšanas par līdzfinansējuma līguma noslēgšanu, Kino centrs un projekta iesniedzējs noslēdz līdzfinansējuma līgumu. Kino centrs pieprasa no projekta iesniedzēja līdzfinansējuma līguma sagatavošanai nepieciešamos dokumentus (piemēram, attiecināmo izmaksu detalizētu uzskaitījumu, filmas projekta īstenošanas darbu grafikus un citus dokumentus).
2. Ja projekta iesniegšanas brīdī ir plānots, bet vēl nav apstiprināts cits publiskā finansējuma piešķīrums, pirms līguma slēgšanas projekta iesniedzējam ir jāiesniedz Kino centram plānotā finansētāja lēmums vai tā kopija. Līdzfinansējuma līgumu Kino centrs slēdz tad, kad visas atbalstu piešķirošās institūcijas ir pieņēmušas lēmumu par atbalsta piešķiršanu vai atteikumu to darīt.
3. Ja noteiktajā termiņā līdzfinansējuma līgums netiek noslēgts projekta iesniedzēja vainas dēļ, Kino centra vadītājs atceļ lēmumu par līdzfinansējuma līguma noslēgšanu ar projekta iesniedzēju un Kino centram ir tiesības izsludināt jaunu konkursu.
4. **Attiecināmās un neattiecināmās izmaksas**
5. Par attiecināmajām (līdzfinansējamām) tiek noteiktas producēšanas un pirmsproducēšanas izmaksas, kas atbilst šādiem kritērijiem:
	1. ir veiktas laika posmā no līdzfinansējuma līguma noslēgšanas dienas līdz līdzfinansējuma līguma noteiktajam atskaites iesniegšanas termiņam, izņemot, ja līgumā nav noteikts citādi;
	2. ir izlietotas Latvijā;
	3. ir tieši un nepastarpināti saistītas ar filmas uzņemšanas procesu saskaņā ar Latvijā veicamo ražošanas darbu kalendāro plānu (*tikai, ja* *izmaksas ir veiktas nepastarpināti šā nolikuma 36.4.punktā norādīto pakalpojumu sniedzējiem un/vai preču piegādātājiem, būvdarbu veicējiem, ar to saprotot, ka starpniecības pakalpojumi nav attiecināmi*).
	4. ir tieši saistītas ar šādām vajadzībām:
		1. filmas uzņemšanas nodrošināšanai nepieciešamā administratīvā un profesionālā personāla izmaksas, tehnikas īre un pakalpojumi;
		2. transporta pakalpojumi un degviela;
		3. ar filmas uzņemšanu saistīti celtniecības pakalpojumi;
		4. viesnīcu un citi ar izmitināšanu saistīti pakalpojumi;
		5. ēdināšanas pakalpojumi (tikai, ja *piesaistīts ēdināšanas pakalpojumu sniedzējs*);
		6. apsardzes pakalpojumi;
		7. telekomunikāciju pakalpojumi;
		8. komunālo un sabiedrisko dienestu pakalpojumi;
		9. tādu preču un materiālu iegāde, kuri nepieciešami filmas uzņemšanas procesā un kuru cena nepārsniedz 213[[1]](#footnote-1) *euro* bez pievienotās vērtības nodokļa (PVN) (tādu preču un materiālu iegāde, kuru vērtība pārsniedz 213 euro bez PVN, iegādes izmaksas attiecināmas izņēmuma gadījumos, līdzfinansējuma saņēmējam detalizēti pamatojot to iegādes nepieciešamību);
		10. skaņas apstrādes, vizuālie (tēlu, animācijas un specefektu veidošana, scenogrāfija), muzikālie un citi ar filmas uzņemšanu tieši saistīti mākslinieciskie un tehnoloģiskie pakalpojumi;
		11. filmas uzņemšanai nepieciešamā kustamā un nekustamā īpašuma nomas vai īres izmaksas;
		12. administratīvie pakalpojumi – juridiskie, grāmatvedības un tulkošanas pakalpojumi, personāla atlase, izņemot izmaksas par zvērināta revidenta vai zvērinātu revidentu komercsabiedrības pakalpojumiem;
		13. honorāri aktieriem un masu skatu dalībniekiem, kuri piedalījušies filmas veidošanā.
6. Pakalpojumu sniedzējiem, kas sniedz ar nolikuma 36.punktā minētajām izmaksām saistītos pakalpojumus, jābūt reģistrētiem Latvijā un komercdarbība attiecīgās filmas projekta ietvaros jāveic Latvijas teritorijā.
7. Par neattiecināmajām izmaksām tiek noteiktas izmaksas, kuras:
	1. neatbilst nolikuma 36. un 37.punktā minētajām prasībām;
	2. nav noteiktas Kino centra un līdzfinansējuma saņēmēja noslēgtajā līdzfinansējuma līgumā vai nav nepieciešamas filmas uzņemšanas īstenošanai;
	3. veiktas, pārkāpjot normatīvo aktu prasības, tai skaitā attiecībā uz nodokļu nomaksu un skaidras naudas darījumiem; nav uzskaitītas grāmatvedības reģistros, nav identificējamas un pierādāmas, kā arī, ja līdzfinansējuma saņēmējs nevar tās apliecināt ar nolikuma 41.punktā minētajiem dokumentiem.
8. Par neattiecināmajām izmaksām var tikt noteiktas izmaksas, kas:
	1. pārskaitītas tādu pakalpojumu sniedzējiem (preču piegādātājiem, būvdarbu veicējiem), kuriem attiecīgo pakalpojumu sniegšana (preču piegāde, būvdarbu veikšana) Uzņēmumu reģistrā un/vai Valsts ieņēmumu dienestā nav reģistrēta kā pamatdarbības veids;
	2. pārskaitītas ar līdzfinansējuma saņēmēju saistītām personām likuma „Par nodokļiem un nodevām” izpratnē.
9. **Attiecināmo izmaksu atzīšana un līdzfinansējuma izmaksāšana**
10. Līdzfinansējumu var izmaksāt vienā vai divās daļās. Ja līdzfinansējuma saņēmējs vēlas līdzfinansējumu saņemt divās daļās, tad, pirms līguma slēgšanas rakstiski par to informē Kino centru, norādot kalendāros posmus, kādos vēlas pieteikumu un attiecīgi līdzfinansējumu dalīt un pamatojot dalīta līdzfinansējuma izmaksas nepieciešamību.
11. Līdzfinansējuma saņēmējs līdzfinansējuma līgumā noteiktajā laikā un kārtībā iesniedz Kino centrā atskaiti/ pieteikumu līdzfinansējuma izmaksai, izmantojot līdzfinansējuma līgumam pievienoto veidlapu. Pieteikumam pievieno šādus izmaksas apliecinošus dokumentus:
	1. **filmas uzņemšanas pārskatu**, norādot Latvijā veiktos maksājumus, to saņēmējus, maksājumu summas (*euro* bez PVN) un datumus;
	2. **zvērināta revidenta vai zvērinātu revidentu komercsabiedrības ziņojumu** (veiktu saskaņā ar standartu, kas noteikts noslēgtajā līdzfinansējuma līgumā) par filmas projekta īstenošanas gaitā veiktajiem maksājumiem Latvijā;
	3. **citus saskaņā ar noslēgto līdzfinansējuma līgumu noteiktos dokumentus**.
12. Kino centrs mēneša laikā pēc nolikuma 41.punktā minēto dokumentu saņemšanas izvērtē tos un pārbauda, vai līdzfinansējuma izmaksa atbilst nolikuma VII nodaļā minētajām attiecināmajām izmaksām, kā arī līdzfinansējuma līgumam.
13. Kino centram ir tiesības pieprasīt un saņemt papildu informāciju un izdevumus apliecinošus dokumentus par filmas projekta īstenošanu.
14. Pēc nolikuma 42.punktā minētās pārbaudes Kino centra vadītājs pieņem lēmumu par līdzfinansējuma izmaksu, nosakot līdzfinansējuma saņēmējam izmaksājamo līdzfinansējuma apmēru, vai par atteikumu izmaksāt līdzfinansējumu.
15. Līdzfinansējuma apmērs ir:
	1. 20% no līdzfinansējuma līgumā norādīto attiecināmo izdevumu kopsummas;
	2. 20% - 30%, ja projekta īstenošanas rezultātā tiek prognozēts nodokļu ieņēmumu palielinājums valsts budžetā virs 20 % no līdzfinansējuma līgumā norādīto attiecināmo izdevumu kopsummas un projekta iesniedzējs projektā to ir pamatojis. Šajā gadījumā līdzfinansējuma apmēru var palielināt līdz 30 % no līdzfinansējuma līgumā norādīto attiecināmo izdevumu kopsummas, atbilstoši prognozētajam nodokļu ieņēmumu palielinājumam valsts budžetā.
16. Līdzfinansējuma saņēmējam piešķiramo līdzfinansējuma daļu nosaka, pamatojoties uz līdzfinansējuma saņēmēja iesniegto filmas uzņemšanas pārskatu, izdevumus apliecinošajiem dokumentiem un līdzfinansējuma līgumu.
17. Kino centra vadītājs pieņem lēmumu par atteikumu izmaksāt līdzfinansējumu vai tā daļu, ja:
	1. pamatojoties uz līdzfinansējuma saņēmēja iesniegtajiem dokumen­tiem un Kino centra veikto pārbaudi, konstatēts, ka līdzfinansējuma saņēmējs izlietojis mazāk finanšu līdzekļu par līdzfinansējuma līgumā norādīto apmēru;
	2. līdzfinansējuma saņēmējs nevar pierādīt veiktos izdevumus;
	3. Kino centrs izmaksas atzīst par neattiecināmām saskaņā ar nolikuma VII sadaļu.
18. Līdzfinansējumu atbilstoši Kino centra vadītāja lēmumā norādītajam apmēram pārskaita uz līdzfinansējuma saņēmēja norādīto Valsts kases kontu mēneša laikā pēc attiecīgā lēmuma pieņemšanas, bet **ne vēlāk kā līdz 2021. gada 23. decembrim**.

**1.PIELIKUMS**

**2021.gada valsts budžeta līdzfinansējuma konkurss ārvalstu filmu uzņemšanai Latvijā**

**Projekta iesnieguma VEIdlapa**

|  |
| --- |
| **PROJEKTA NOSAUKUMS (latviešu valodā un oriģinālvalodā)** |
|  |

**PROJEKTA VEIDS**

|  |  |  |  |  |  |
| --- | --- | --- | --- | --- | --- |
|  | **SPĒLFILMA** |  | **ANIMĀCIJAS FILMA** |  | **DOKUMENTĀLĀ FILMA** |

**PROJEKTA IESNIEDZĒJS (juridiska persona)**

|  |
| --- |
|  |
| **nosaukums** |  |
| **Nodokļu maksātāja reģistrācijas nr.** |  |
| **Filmu producenta apliecības reģistrācijas nr.** |  |
| **Vadītājs (vārds, uzvārds, amats)** |  |
| **Juridiskā adrese** |  | LV- |
| **Tālrunis**  | **E-pasts**  | **Projekta iesniedzēja (juridiskās personas) e-adrese** (**izmantota oficiālajai saziņai)**  |
| **PROJEKTA ĀRVALSTS PRODUCENTS (juridiska persona)** |
| **nosaukums** |  |
| **Nodokļu maksātāja reģistrācijas nr.** |  |
| **Vadītājs (vārds, uzvārds, amats)** |  |
| **Juridiskā adrese** |  | LV- |
| **Faktiskā adrese**  |  | LV- |
| **Tālrunis**  | **E-pasts** | **www** |
|  |
| **Projekta kopējās izmaksas** | **EUR** |  |
| **Projekta kopējās izmaksas Latvijā** | **EUR** |  |
| **Attiecināmās projekta izmaksas Latvijā periodā līdz 15.11.2021.** | **EUR** |  |
| **Termiņi projekta īstenošanai Latvijā** |  |
| **Līdzfinansējuma intensitāte, uz kuru pretendē iesniedzējs** | **%** |  |
|  |  |
| **Projekta vadītājS (vārds, uzvārds)** |  |
| **Tālrunis**  |  | **E-pasts** |  |
| **Projekta vEICĒJI** | **(lūgums norādīt arī valsti, kuru attiecīgais autors pārstāv)** |
| **Režisors** |  | **Operators** |  | **2. operators**  |  |
| **Scenārists** |  | **Mākslinieks** |  | **1. plāna loma** |  |
| **Mūzika** |  | **Dekorācijas** |  | **Skaņu ieraksts** |  |
| **Piekrītu visām projektu konkursa nolikumā noteiktajām prasībām un ar parakstu apliecinu, ka:** **1) šajā veidlapā un iesniegtajā projektā norādītās ziņas ir patiesas; 2) ir ievērotas Latvijas Republikas normatīvo aktu prasības;****3) valstij, pašvaldībai vai valsts vai pašvaldību kapitālsabiedrībām nepieder vairāk kā 25% projekta iesniedzēja pamatkapitāla vai balsstiesību;****4) projekta iesniedzējam un/vai ārvalstu producentam projekta iesniegšanas dienā nav nodokļu un valsts sociālās apdrošināšanas obligāto iemaksu parādu.** |
|  |  |  |  |  |
| **Datums** | **Mēnesis** | **Gads** |  | **Projekta iesniedzēja vadītāja vārds, uzvārds un paraksts** |

**2.PIELIKUMS**

**Projekta saturs (dokumenti iesniedzami norādītajā secībā)**

|  |  |  |
| --- | --- | --- |
|  | **Saturs** | **Piezīmes** |
|  | Projekta satura rādītājs |  |
|  | Noslēgtā kopražojuma līguma vai cita līguma oriģināls vai normatīvajos aktos noteiktajā kārtībā apliecināta kopija, kas apliecina pušu nodomu uzņemt filmu vai īstenot tās veidošanu Latvijā | Līguma oriģināls vai apliecināta kopija  |
|  | Filmas sižeta izklāsts (līdz piecām lappusēm) un filmas scenārijs latviešu, angļu vai krievu valodā.  | Scenārijs PDF formātā iesniedzams **tikai** elektroniski, nosūtot uz adresi atbalsts@nkc.gov.lv  |
|  | Ārvalstu producenta apraksts par filmas (visa projekta) uzņemšanas plānu un tā laika grafiku, kā arī filmas izplatīšanas plāns | Parakstīts oriģināls vai apliecināta kopija  |
|  | Filmas izplatīšanu apstiprinošu (raidorganizāciju vai izplatītāju) dokumentu kopijas (ja ir) |  |
|  | Projekta iesniedzēja detalizēts apraksts par Latvijā plānotajām filmas uzņemšanas darbībām un to kalendārais plāns |  |
|  | Projekta iesniedzēja detalizēts apraksts par filmas uzņemšanā vai tās īstenošanā iesaistītajiem Latvijas nozaru profesionāļiem (Latvijas pilsoņiem vai pastāvīgajiem iedzīvotājiem) un Latvijā reģistrētiem pakalpojumu sniedzējiem. Aprakstam pievienoti pakalpojuma sniedzēju un speciālistu rakstiski apliecinājumi par plānoto iesaisti projektā (attiecināms uz Konkursa nolikuma 4.pielikuma tabulas 2.sadaļā minētajiem speciālistiem un pakalpojumu sniedzējiem). |  |
|  | Ārvalsts producenta apliecinājums par filmas radošā personāla un aktieru, dalību projektā (režisors, scenārists, operatori, mākslinieks, komponists, montāžas režisors, galveno lomu attēlotāji u.c.) | Parakstīts oriģināls vai apliecināta kopija  |
|  | Ziņas par ārvalsts producentu – brīvā formā rakstīts vispārīgs apraksts, kas sniedz priekšstatu par ārvalstu producenta līdzšinējo darbību filmu producēšanā, kā arī ārvalstu producenta iepriekšējā pieredze pēdējo piecu gadu laikā līdzvērtīgu filmu projektu īstenošanā (ne vairāk kā 5 filmas) | Iepriekšējā pieredze jānorāda, izmantojot nolikuma 5.pielikuma veidlapu  |
| 1.
 | Ārvalsts producenta valsts kompetentas iestādes izdota izziņa, kas apliecina, ka ārvalsts producents nav pasludināts par maksātnespējīgu, neatrodas likvidācijas procesā, tā saimnieciskā darbība nav apturēta vai pārtraukta | Oriģināls vai apliecināta kopija |
|  | Izziņa, kuru izsniegusi ārvalsts producenta valsts kompetenta iestāde, par nodokļu parāda neesamību. | Oriģināls vai apliecināta kopija |
|  | Ziņas par projekta iesniedzēju – vispārīgs apraksts, kā arī iepriekšējā pieredze pēdējo piecu gadu laikā līdzvērtīgu filmu projektu īstenošanā (ne vairāk kā 5 filmas)  | Iepriekšējā pieredze jānorāda, izmantojot nolikuma 6.pielikuma veidlapu |
|  | Projekta iesniedzēja un ārvalsts producenta parakstīts kopējais filmas projekta budžets (tāme) un filmas finansēšanas plāns, kam pievienotas saņemtā finansējuma apstiprinošu dokumentu kopijas - tādi finanšu dokumenti, kas nepārprotami apliecina, ka ārvalsts producentam ir pieejami finanšu līdzekļi, kas pārsniedz vismaz 50% no kopējām filmas uzņemšanas izmaksām, ārvalstu producenta un finansētāja savstarpēji noslēgti līgumi, publiska ārvalstu finansējuma gadījumā – līgums vai finansētāja apliecinājums par filmas veidošanai piešķirtajiem līdzekļiem. | Parakstīts oriģināls vai apliecināta kopija  |
|  | Projekta iesniedzēja parakstīta paredzamajā līguma periodā attiecināmo Latvijas izmaksu tāme (*euro*) atbilstoši nolikuma 23.punktā minēto attiecināmo izmaksu pozīcijām | Jāizmanto nolikuma 7.pielikuma veidlapa |
|  | Ja aizpilda tāmes (7.pielikuma) sadaļu “Prognozētais ar attiecināmajām izmaksām saistīto nodokļu ieņēmumu palielinājums valsts budžetā (aizpilda tikai pretendējot uz līdzfinansējumu 20-30% apmērā), (*euro)”* tad pievieno **rakstisku pamatojumu**, kurā pamatots, ka projekta īstenošanas rezultātā tiek prognozēts nodokļu ieņēmumu palielinājums valsts budžetā virs 20 % no līdzfinansējuma līgumā norādīto attiecināmo izdevumu kopsummas un projekta iesniedzējs projektā  |  |
|  | Projekta iesniedzēja parakstīts apliecinājums par filmas projektam piešķirto un plānoto Latvijas publisko finansējumu, pievienojot finansējuma izlietojuma tāmi (apliecināta kopija) | Parakstīts oriģināls; jāizmanto nolikuma 8.pielikuma veidlapa |
|  | Ja Projekta iesniedzējs nav Latvijas komercreģistrā reģistrēts komersants, jāiesniedz attiecīgās valsts kompetentas iestādes izdots:* 1. dokuments, kas apliecina, ka vairāk nekā 25 % projekta iesniedzēja pamatkapitāla vai balsstiesību nepieder valstij, pašvaldībai vai valsts vai pašvaldību kapitālsabiedrībām;
	2. izziņa, ka projekta iesniedzējam nav nodokļu parādi;
	3. izziņa, kas apliecina, ka projekta iesniedzējs ir filmu producents, ja attiecīgajā valstī tiek reģistrēti filmu producenti;
	4. izziņa pēc kurā ietvertās informācijas iespējams pārliecināties, ka projekta iesniedzējs neatbilst grūtībās nonākuša komersanta pazīmēm, kas noteiktas Komisijas regulas Nr. 651/2014 2. panta 18. punktā;
 | Oriģināls vai apliecināta kopija |

**3.PIELIKUMS**

#### Administratīvās atbilstības vērtēšanas kritēriji

1. **Projekta iesniedzēja atbilstības kritēriji**

|  |  |  |  |
| --- | --- | --- | --- |
| Nr.p.k. | Kritērijs | Jā | Nē |
| 1.1. | Projekta iesniedzējs atbilst Ministru kabineta 2013.gada 26.marta noteikumu Nr.163 "Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” (turpmāk – noteikumi) 3.punktā minētajiem nosacījumiem *(nolikuma 7.punkts)* |  |  |
| 1.2. | Projekta iesniedzējs un attiecīgais ārvalstu producents atbilst visiem noteikumu 5.punktā noteiktajiem kritērijiem *(nolikuma 8.punkts)* |  |  |

1. **Projekta atbilstības kritēriji**

|  |  |  |  |
| --- | --- | --- | --- |
| Nr.p.k. | Kritērijs | Jā | Nē |
| 2.1. | Projekts ir iesniegts noteiktajā termiņā *(nolikuma 12.punkts)* |  |  |
| 2.2. | Projekta iesnieguma veidlapa ir pilnībā aizpildīta, un to ir parakstījusi projekta iesniedzēja amatpersona vai pilnvarota persona *(nolikuma 15.1.punkts, 1.pielikums)* |  |  |
| 2.3. | Projekta iesniegumam pievienoti visi nepieciešamie dokumenti *(nolikuma 15.punkts, 2.pielikums)* |  |  |
| 2.4. | Ir ievērotas noteiktās prasības attiecībā uz projekta noformējumu, iesniegšanas veidu *(nolikuma 13., 14.punkts)* |  |  |
| 2.5. | Ārvalsts filmas projekts atbilst visiem noteikumu 4.punktā noteiktajiem kritērijiem *(nolikuma 10.punkts)* |  |  |

**4.PIELIKUMS**

**Projekta vērtēšanas kritēriji**

|  |  |  |
| --- | --- | --- |
| Nr.p.k. | Kritērijs | Punktu skaits |
| **1.** | **Plānotās filmas uzņemšanas izmaksas Latvijas Republikā (EUR)**  |
| 1.1. | *Spēlfilmām vai animācijas filmām*  |
| 1.1.1. | vairāk kā 711 436 | 20 |
| 1.1.2. | 355 718 – 711 436  | 15 |
| 1.1.3. | mazāk kā 355 718  | 10 |
| 1.2. | *Dokumentālajām filmām* |
| 1.2.1. | vairāk kā 142 287  | 20 |
| 1.2.2. | 71 144 – 142 287 | 15 |
| 1.2.3. | mazāk kā 71 144  | 10 |
| **2.** | **Latvijas filmu nozares pakalpojumu un speciālistu izmantošana** |
| 2.1. | filmas režisors ir Latvijas pilsonis vai pastāvīgais iedzīvotājs | 3 |
| 2.2. | filmas pirmā plāna lomas tēlotājs ir Latvijas pilsonis vai pastāvīgais iedzīvotājs | 2 |
| 2.3. | filmas scenārija autors ir Latvijas pilsonis vai pastāvīgais iedzīvotājs | 2 |
| 2.4. | filmas galvenais operators ir Latvijas pilsonis vai pastāvīgais iedzīvotājs | 2 |
| 2.5. | filmas otrās filmēšanas grupas galvenais operators ir Latvijas pilsonis vai pastāvīgais iedzīvotājs | 1 |
| 2.6.  | filmas galvenais mākslinieks ir Latvijas pilsonis vai pastāvīgais iedzīvotājs | 2 |
| 2.7. | filmas otrais mākslinieks vai dekorāciju dizaineris ir Latvijas pilsonis vai pastāvīgais iedzīvotājs | 1 |
| 2.8. | filmas mūzikas autors ir Latvijas pilsonis vai pastāvīgais iedzīvotājs | 2 |
| 2.9. | filmas skaņu vai mūzikas ieraksts tiek veikts Latvijā | 1 |
| 2.10.  | filmas uzņemšanā ir nodarbināti citi, iepriekšējos punktos neminēti kinooperatori, gaismotāji, skaņu ierakstu speciālisti, kuri ir Latvijas pilsoņi vai pastāvīgie iedzīvotāji | 1 (par katru speciālistu veidu) |
| 2.11. | filmas uzņemšanā vai pēcapstrādes posmā tiek slēgti līgumi par Latvijā reģistrētu uzņēmumu filmēšanas, gaismošanas vai skaņu ieraksta tehnikas nomu vai izmantošanu | 1 (par katru pakalpojuma, kura līguma summa pārsniedz 711 eiro, veidu) |
| **3.** | **Latvijas producenta iepriekšējā pieredze** |
| 3.1. | producents ir realizējis trīs līdzvērtīgus filmu projektus vai vairāk | 10 |
| 3.2. | producents ir realizējis vienu līdzvērtīgu filmas projektu vai divus līdzvērtīgus filmu projektus | 8 |
| 3.3. | producents nav realizējis līdzvērtīgu filmas projektu | 5 |
| **4.** | **Ārvalstu producenta iepriekšējā pieredze** |
| 4.1.  | producents ir realizējis trīs līdzvērtīgus filmu projektus vai vairāk | 10 |
| 4.2. | producents ir realizējis vienu līdzvērtīgu filmas projektu vai divus līdzvērtīgus filmu projektus | 8 |
| 4.3. | producents nav realizējis līdzvērtīgu filmas projektu | 5 |
| **5.** | **Projekta izplatīšanas potenciāls** |
| 5.1. | filmas izplatīšanas plāns ir apliecināts ar vairāku ārvalstu raidorganizāciju vai izplatītāju rakstiskiem apstiprinājumiem | 5 |
| 5.2. | filmas izplatīšanas plāns ir apliecināts ar vismaz vienas ārvalstu raidorganizācijas vai izplatītāja rakstisku apstiprinājumu | 3 |
| 5.3.  | filmas izplatīšanas plāns nav apliecināts ar rakstiskiem apstiprinājumiem | 1 |
| **6.**  | **Vispārīgā kultūras kritērija vērtējums (tēma, tēli, vide, notikumi, mākslinieciskais risinājums)** |  |
| 6.1. | mākslinieciski izcils filmas projekts, kura saturs veicina Latvijas atpazīstamību | 5 |
| 6.2. | mākslinieciski izcils filmas projekts | 3 |
| 6.3. | mākslinieciski labs filmas projekts | 2 |
| 6.4. | mākslinieciski viduvējs filmas projekts | 1 |

**5.PIELIKUMS**

**Ārvalstu producenta pieredze, pēdējos 5 (piecos) gados realizējot līdzvērtīgus filmu projektus**

|  |  |
| --- | --- |
| Ārvalstu producenta nosaukums |  |

|  |  |  |  |  |  |  |
| --- | --- | --- | --- | --- | --- | --- |
| Filmas nosaukums | Gads | Garums | Veids | Kopējais budžets (EUR) | Uzņemšanas vietas | Informācija par filmu interneta vidē |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**6.PIELIKUMS**

**Latvijas producenta pieredze, pēdējos 5 (piecos) gados realizējot līdzvērtīgus filmu projektus**

|  |  |
| --- | --- |
| Latvijas producenta nosaukums |  |

|  |  |  |  |  |  |  |
| --- | --- | --- | --- | --- | --- | --- |
| Filmas nosaukums | Gads | Garums | Veids | Kopējais budžets (EUR) | Uzņemšanas vietas | Informācija par filmu interneta vidē |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**7.pielikums**

**Attiecināmās projekta izmaksas Latvijā paredzamajā līguma periodā**

|  |  |  |  |
| --- | --- | --- | --- |
| **Nr.p.k.** | **Attiecināmo izmaksu tāmes pozīcijas** | **Izmaksas (*euro*)** | **Prognozētais ar a****ttiecināmajām izmaksām saistīto nodokļu ieņēmumu palielinājums valsts budžetā (aizpilda tikai pretendējot uz līdzfinansējumu 20-30% apmērā), (*euro)*** |
|  | Filmas ražošanas nodrošināšanai nepieciešamā administratīvā un profesionālā personāla izmaksas, tehnikas īre un pakalpojumi (kas nav izdalītas atsevišķās zemāk uzskaitītajās attiecināmo izmaksu tāmes pozīcijās) |  |  |
|  | Transporta pakalpojumi un degviela  |  |  |
|  | Ar filmas uzņemšanu saistīti celtniecības pakalpojumi  |  |  |
|  | Viesnīcu un citi ar izmitināšanu saistīti pakalpojumi  |  |  |
|  | Ēdināšanas pakalpojumi |  |  |
|  | Apsardzes pakalpojumi |  |  |
|  | Telekomunikāciju pakalpojumi  |  |  |
|  | Komunālo un sabiedrisko dienestu pakalpojumi  |  |  |
|  | Tādu preču un materiālu iegāde, kuri nepieciešami filmas ražošanas procesā |  |  |
|  | Skaņas apstrādes, vizuālie (tēlu, animācijas un specefektu veidošana, scenogrāfija), muzikālie un citi ar filmas ražošanu tieši saistīti mākslinieciskie un tehnoloģiskie pakalpojumi  |  |  |
|  | Filmas ražošanai nepieciešamā kustamā un nekustamā īpašuma nomas vai īres izmaksas;  |  |  |
|  | Administratīvie pakalpojumi – juridiskie, grāmatvedības un tulkošanas pakalpojumi, personāla atlase (izņemot izmaksas par zvērināta revidenta vai zvērinātu revidentu komercsabiedrības pakalpojumiem) |  |  |
|  | Honorāri aktieriem un masu skatu dalībniekiem, kuri piedalījušies filmas veidošanā un kuru dzīvesvieta deklarēta Latvijā |  |  |
| **Kopā:** |  |  |

8.PIELIKUMS

Apliecinājums par filmas projektam piešķirto publisko finansējumu

Projekta iesniedzēja nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projekts (filma) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis \_\_\_\_\_\_\_\_\_\_\_\_\_\_\_\_\_\_\_\_\_                  E-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informācija par projekta iesniedzēja saņemto vai plānoto citu publisko finansējumu filmas projektam.

|  |  |  |  |  |
| --- | --- | --- | --- | --- |
| Piešķirtā vai plānotā publiskā finansējuma summa (eiro) | Publiskā finansējuma piešķīrējs (papildus norādīt - plānots vai apstiprināts) | Piešķirtā finansējuma mērķis\* | Datums, kad pieņemts vai plānots lēmums (vai cits dokuments) par publiskā finansējuma piešķiršanu | Piešķirtā finansējuma izlietošanas termiņš |
|  |  |  |  |  |
|  |  |  |  |  |
|  |  |  |  |  |

|  |
| --- |
| Apstiprinu, ka sniegtā informācija ir pilnīga un patiesa  |
| Atbildīgā persona |
|  |  |  |  |  |
|  | (vārds, uzvārds) |  | (paraksts) |  |
|  |  |  |  |  |
|  | (amats) |  | (datums) |  |
|  |  |  |  |  |
|  | z.v. |  |  |  |

1. Minētā summa atbilst budžeta iestādēs noteiktajai minimālajai pamatlīdzekļu iegādes summai saskaņā ar Ministru kabineta 2009. gada 15. decembra noteikumiem Nr.1486 „Kārtība, kādā budžeta iestādes kārto grāmatvedības uzskaiti”. [↑](#footnote-ref-1)